शराब नीति केस में जेल के अंदर ही की थी पूछताछ; जमानत पर आज होगा फैसला
Delhi Ex-Deputy CM Manish Sisodia Liquor Policy Case - Follow Delhi Liquor Scam Latest News Updates On Dainik Bhaskar  शराब नीति मामले में तिहाड़ जेल में बंद मनीष सिसोदिया से  प्रवर्तन निदेशालय (ED) आज दोबारा पूछताछ करेगी।
दिल्ली शराब नीति केस में मनीष सिसोदिया को प्रवर्तन निदेशालय (ED) ने गुरुवार को गिरफ्तार कर लिया है। 26 फरवरी को उन्हें सीबीआई ने गिरफ्तार किया था। 7 दिन की सीबीआई रिमांड के बाद कोर्ट ने 6 मार्च को सिसोदिया को 20 मार्च (14 दिन) की न्यायिक हिरासत में तिहाड़ जेल भेजा था। यहीं ED दिल्ली के पूर्व डिप्टी सीएम से शराब नीति में मनी लॉन्ड्रिंग केस में पूछताछ कर रही थी। इससे पहले 7 मार्च को एजेंसी ने तिहाड़ जेल में सिसोदिया से 6 घंटे पूछताछ की थी।
रिपोर्ट्स के मुताबिक, ED की टीम इस मामले में गिरफ्तार दो अन्य आरोपियों के साथ तिहाड़ पहुंची थी। ED ने बताया था कि नई शराब नीति बनाने में साउथ दिल्ली के व्यापारियों से 100 करोड़ की रिश्वत ली गई थी। इस मामले में ED ने 6 मार्च को हैदराबाद के बिजनेसमैन अरुण रामचंद्र पिल्लई और अमनदीप ढल को गिरफ्तार किया था। उनकी जमानत याचिका पर कोर्ट 10 मार्च को फैसला सुनाएगा।
केजरीवाल ने गिरफ्तारी के विरोध में राजघाट पर लगाया ध्यान
दिल्ली के मुख्यमंत्री अरविंद केजरीवाल ने 8 मार्च को राजघाट पर सिसोदिया की गिरफ्तारी के खिलाफ ध्यान लगाया था। वहीं, आम आदमी पार्टी ने मनीष सिसोदिया को तिहाड़ की जेल नंबर में 1 में रखे जाने पर सवाल उठाए। AAP नेता सौरभ भारद्वाज ने प्रेस कॉन्फ्रेंस कर आरोप लगाया कि केंद्र सिसोदिया की राजनैतिक हत्या कराना चाहता है। आप का कहना है कि इस जेल में खूंखार आतंकी हैं, सिसोदिया ने विपश्यना सेल में रखने की मांग की थी, उन्हें वहां रखा जाना चाहिए था।
तेलंगाना के CM की बेटी को भी ED का बुलावा
प्रवर्तन निदेशालय (ED) ने दिल्ली शराब नीति मामले में तेलंगाना के CM के चंद्रशेखर राव (KCR) की बेटी के कविता को 11 मार्च को पूछताछ के लिए बुलाया है। ED ने पहले के कविता को 9 मार्च के लिए समन किया था। इस पर कविता ने एजेंसी से एक हफ्ते का समय मांगा था। उन्होंने कहा कि 10 मार्च को वे दिल्ली के जंतर-मंतर पर महिला आरक्षण बिल के समर्थन में धरना प्रदर्शन करेंगी, लेकिन दिल्ली पुलिस ने उन्हें हड़ताल करने की अनुमति नहीं दी है। कविता के साथ इस हड़ताल में PDP, अकाली दल, TMC, JDU, RJD, SP CPI, NCP, शिवसेना (उद्धव गुट), AAP समेत 17 विपक्षी दलों के नेता शामिल होंगे।
कविता ने कहा कि हड़ताल के बाद वे पूछताछ के लिए ED के सामने पेश होने के संबंध में अपनी टीम से सलाह-मशवरा करेंगी। कविता ने यह भी कहा था कि वे जांच में पूरा सहयोग करेंगी। भारत राष्ट्र समिति (BRS) नेता कविता के अनुरोध को स्वीकार कर ED ने उन्हें नया समन जारी किया है। इससे पहले 12 दिसंबर को कविता से CBI हैदराबाद में करीब 7 घंटे पूछताछ कर चुकी है।
खूंखार क्रिमिनल्स हैं सिसोदिया के पड़ोसी
मनीष सिसोदिया को तिहाड़ की 1 नंबर जेल में वार्ड नंबर 9 में रखा गया है। यह सीनियर सिटीजन वार्ड है, जहां उन पर CCTV की निगरानी भी रहेगी। इसी वार्ड में कुछ खूंखार अपराधी भी सिसोदिया के पड़ोसी हैं। केजरीवाल सरकार में मंत्री रहे सत्येंद्र जैन भी इसी वार्ड में 7 नंबर में हैं। सिसोदिया और जैन की सेल के बीच 500 मीटर की दूरी है।
जेल अधिकारियों के मुताबिक आने वाले दिनों में सिसोदिया को अपनी सेल किसी दूसरे आरोपी के साथ शेयर करनी पड़ सकती है। सिसोदिया अंडर ट्रायल आरोपी हैं, इसलिए वे जेल में अपनी सुविधा के मुताबिक कपड़े पहन सकते हैं। उन्हें जेल से भी कुछ कपड़े दिए गए थे।
मनीष सिसोदिया से जुड़ी यें खबरें भी पढ़ें...
शराब नीति केस में CBI ने कस्टडी नहीं मांगी
दिल्ली शराब नीति केस में गिरफ्तार मनीष सिसोदिया को दिल्ली की ​​​राउज एवेन्यू कोर्ट ने 20 मार्च तक न्यायिक हिरासत में भेज दिया है। सिसोदिया को तिहाड़ जेल में रखा जाएगा। सोमवार को हुई सुनवाई में स्पेशल CBI जज एमके नागपाल ने सिसोदिया को 14 दिन की न्यायिक हिरासत में भेजा। पढे़ें पूरी खबर...
सरकारी स्कूल में लगे आई लव मनीष सिसोदिया के पोस्टर
दिल्ली के शास्त्री पार्क इलाके में सरकारी स्कूल के गेट पर शुक्रवार को 'आई लव मनीष सिसोदिया' के पोस्टर और बैनर लगे मिले थे। स्थानीय लोगों ने इसका विरोध कर FIR की। जिसके बाद पुलिस ने स्कूल प्रिंसिपल और स्कूल मैनेजमेंट कमेटी की कोऑर्डिनेटर के खिलाफ मामला दर्ज कर लिया गया है। पढे़ें पूरी खबर...